શ્રીહરિચરિત્રામૃતસાગરમાં નંદુભાઈના પ્રશંસાના શબ્દો આધારાનંદ સ્વામીએ આલેખ્યા છે. રૂપરામ ઠાકર તેમાં મુખ્ય હતા. નંદુભાઈ તેમના પુત્ર હતા. શ્રીહરિ યજ્ઞ કરતા તેમાં તે ધનથી સેવા કરી રાજીપો મેળવતા. શ્રીહરિ તથા સંતોની સેવામાં ખુબ ઉત્સાહ રાખતા અને ધનાઢ્ય હોવા છતાં ખાન પાન અને વસ્ત્રાદિથી શરીરનું જતન બહુ રાખતા નહિ. સોનાના આભૂષણ ધારતા નહીં, હરિભક્તના બધા ધર્મપાળવામાં શૂરવીર હતા. સત્સંગ માટે સેવાનો યોગ આવે ત્યારે બહુ ઉત્સાહિત થતા.